Diari Oficial de la Generalitat Valenciana


Sumari del DOGV 5197, del 13-02-2006 (2006/1171)

ACORD de 15 de desembre de 2005, de la Comissió Territorial d'Urbanisme de València, relatiu a la modificació puntual número 4 del Pla General d'Ordenació Urbana de Llíria.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1171


Data del document
:   15-12-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Llíria
    * pla d'urbanisme

ACORD de 15 de desembre de 2005, de la Comissió Territorial d'Urbanisme de València, relatiu a la modificació puntual número 4 del Pla General d'Ordenació Urbana de Llíria. [2006/M1171]  
En relació amb l'expedient remés per l'Ajuntament de Llíria referit a la modificació puntual número 4 del Pla General d'Ordenació Urbana d'aqueix municipi, es ressalten els següents antecedents i fonaments jurídics:  
Antecedents  
1. En data 12 de maig de 2005, el Ple de l'Ajuntament de Llíria va acordar sotmetre a informació pública la modificació puntual número 4 del Pla General d'aquest municipi.  
El projecte es va sotmetre a informació pública mitjançant un edicte de l'Alcaldia i va ser publicat en el Diari Oficial de la Generalitat Valenciana número 5.024, de 9 de juny de 2005, com també en el periòdic Las Provincias, de data 27 de maig de 2005. Durant el període d'exposició pública es va presentar una única al·legació que ha sigut degudament informada pel tècnic municipal que proposa la seua desestimació.  
En sessió celebrada el dia 14 de juliol de 2005, el Ple d'aquest Ajuntament acorda l'aprovació provisional de la modificació número 4 del Pla General d'Ordenació Urbana i la desestimació de l'al·legació presentada en el sentit informat, com també la remissió d'aquest a aquesta Comissió Territorial d'Urbanisme interessant l'aprovació definitiva de la present modificació.  
2. El projecte consta de memòria informativa i justificativa, firmada per l'equip redactor del projecte, com també de plànols d'informació i ordenació. Tota la documentació es presenta degudament diligenciada però falta el visat col·legial dels plànols presentats.  
3. L'objecte de la modificació està directament relacionat amb el Pla parcial de millora del sector SI-1 Pla de Carrasses 1, de sòl urbanitzable industrial que està pendent d'aprovació definitiva per la Comissió Territorial d'Urbanisme.  
En concret, amb la present modificació es pretén traslladar el camí ramader, denominat Assagador d'Aragó, fora de l'àmbit del sector SI-1 Pla de Carrasses, inicialment previst en el PGOU vigent, en una longitud de 1158 m que discorre paral·lel al límit est del sector, fins a entroncar amb el vial denominat Pista Primera, que dóna continuïtat al traçat del camí ramader, ja que el traçat actual de l'esmentada via dificulta l'ordenació racional d'aquest.  
Amb aqueixa desviació el nou traçat del camí ramader queda classificat com a sòl no urbanitzable adscrit al sector SI-1 Carrasses, amb una amplària de 37,62 m, de conformitat amb la delimitació de camins ramaders del municipi de Llíria.  
Com a conseqüència del nou traçat del camí ramader, l'àmbit del sector industrial SI-1 Pla de Carrasses, passarà de tindre 1.094.053 m² a 1.196.066 m², sense que varie l'aprofitament tipus, ni l'índex d'edificabilitat, perquè el sòl corresponent al nou traçat del camí ramader manté la seua classificació com a sòl no urbanitzable, l'obtenció i la gestió del qual serà a càrrec del sector.   
Els paràmetres urbanístics segons la modificació proposada:  
Superfície computable del sector 1.196.066 m²  
AT 0,5316 m²t/m²s  
IEB 0,5555 m²t/m²s  
IEI 0,5555 m²t/m²s  
EI (edificabilitat industrial) 664.415 m²t  
EB (edificabilitat bruta) 664.415 m²t  
Sector net 1.196.066 m²s  
4. Durant la tramitació de l'expedient s'ha sol·licitat informe a la Divisió de Carreteres de la Conselleria d'Infraestructures i Transport; al Servei Territorial de Medi Ambient respecte del camí ramader, com també al Servei de Vies i Obres de la Diputació de València.  
En data 17 d'octubre de 2005, la secció forestal de la Conselleria de Territori i Habitatge emet un informe en sentit favorable. En concret en el mencionat informe s'indica:   
«Després de consultar el projecte de classificació dels camins ramaders d'aquest terme municipal es constata l'afectació al domini públic de l'Assagador Reial d'Alcublas a Benaguasil, camí ramader que va ser legalment classificat amb una amplària legal de noranta vares castellanes, equivalent a 75,22 metres, segons l'Ordre Ministerial de data 21 de març de 1973, en la forma prevista en el Reglament de Camins Ramaders de 1944, però sense considerar la seua delimitació aprovada en 1930 que va reduir a la meitat la seua amplària primitiva.  
Aquest domini públic .transferit a la Generalitat Valenciana pel Reial Decret 2.365/84. en aplicació del que disposa l'article 12 de la vigent Llei 3/1995, de 23 de març, de Camins Ramaders i 17 LRAU, pot ser objecte de la convenient modificació dins de l'àmbit del Pla parcial conservant la seua continuïtat i la integritat superficial i no tenint qualsevol aprofitament urbanístic en tindre la consideració d'un sòl no urbanitzable de protecció especial en el conjunt del PGOU.  
No obstant això, a la documentació presentada davant del Servei Territorial de Planificació i Ordenació Territorial de València i que en principi resulta acceptable, excepte criteri millor fundat en dret respecte a la seua amplària de 37,50 metres; han de comprometre la segregació dels terrenys del camí ramader a la Generalitat Valenciana, la seua convenient senyalització i amollonament, com també la restauració de tots els terrenys en la forma que determine per a la seua execució el Servei de Medi Ambient d'aquesta Conselleria..  
En data 21 de novembre de 2005, es rep informe de la Divisió de carreteres de la Conselleria d'Infraestructura i Transport. En el cos d'aquest informe s'indica:  
«Amb data 1 d'agost de 2005, es va emetre un informe en sentit favorable condicionat a la modificació PGOU i PP sector industrial SI-1 Pla de Carrasses, amb codi d'expedient en el Servei Territorial d'Urbanisme i Ordenació Territorial de València 06909662, corresponent al mateix sector urbanístic.  
En la versió que actualment es facilita, en principi pareix entendre's que l'única cosa que es modifica és el traçat del camí ramader, però es pot constatar que no coincidixen els límits del sector amb què van obtindre l'informe favorable condicionat, la qual cosa afecta els compromisos d'aquest quant a tractament i qualificació del sòl juntament amb la CV-35 i quant a l'execució de l'enllaç que ha de servir de connexió al sector amb l'autovia les obres de la qual han començat (és la connexió del sector amb l'exterior)».   
Respecte de l'altre informe sol·licitat en data 30 de setembre de 2005, no s'ha rebut cap contestació.  
5. Llíria compta amb Pla General d'Ordenació Urbana aprovat definitivament per la Comissió Territorial d'Urbanisme en data 2 de juny de 2005.  
6. La Comissió Informativa de la Comissió Territorial d'Urbanisme de València, en sessió celebrada el 12 de desembre de 2005, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments jurídics  
1. La documentació està completa, a l'efecte del compliment del que ha preceptuat l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU). No obstant això, s'observa la falta de visat col·legial en la documentació gràfica presentada.  
2. La tramitació, ha sigut correcta, conforme al que establix l'article 38, per remissió de l'article 55.1, de la LRAU.  
3. La modificació es considera correcta des del punt de vista de les exigències de la política urbanística i territorial de la Generalitat, tal com recull l'article 40 de la LRAU, tenint en compte l'informe favorable de la secció forestal, competent en matèria de camins ramaders. No obstant això, han d'observar-se els requeriments establits en l'últim paràgraf d'aquest informe, en el moment d'executar la modificació plantejada. També crida poderosament l'atenció, que l'àmbit de la modificació ara presentada siga diferent del ja informat en el seu dia per la Divisió de Carreteres respecte de l'expedient que es tramita en aquest servei referit a la modificació i PP sector SI-1 Pla de Carrasses l'àmbit del qual afecta el mateix sector que la present modificació.  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels Plans generals .i de les seues modificacions. de municipis de menys de 50.000 habitants, de conformitat amb el que disposen els articles 55.1 i 39 LRAU, en relació amb l'article 10.a), per remissió de l'article 9.a), del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que antecedix, la Comissió Territorial d'Urbanisme, en sessió celebrada el 15 de desembre de 2005, acorda:   
Aprovar definitivament la modificació número 4 del Pla General de Llíria, condicionat al compliment de les observacions de l'informe de camins ramaders.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir del dia següent a la data de recepció de la present notificació. l'esmentat article 44 de la Llei 29/1998 establix literalment;  
Article 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, l'anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que crega oportú.  
Fet que se certifica amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 15 de desembre de 2005.. El secretari de la Comissió Territorial d'Urbanisme: Álvaro Aleixandre Ortí.